साथ ही साथ आप विभिन्न कैटेगरी बनाकर खर्चे-आमदनी को रिकार्ड कर सकते हैं। यही नही आप चाहें तो अपने खर्चे के लिये बजट भी बनाकर रख सकते हैं। उसके बाद अपने होने वाले खर्चे की बजट से तुलना करते रख सकते हैं। साथ ही साथ आप अपने प्रोफाईल के साथ टैग भी स्टोर करके रख सकते हैं। इन टैग का उपयोग करके आप अन्य लोगों से अपने खर्चे की तुलना भी कर सकते हैं। या फिर अपने कुछ दोस्तों के साथ भी खर्चे की तुलना कर सकते हैं। जैसे उदाहरण के लिये मैंने अपने एकाउंट के प्रोफाईल में एक टैग लगाया है IT Professional। अब मैं ये तुलना कर सकता हूँ कि IT Professional के मुकाबले मैं कितना खर्च करता हूँ या कितना प्रतिशत में खर्च करता हूँ।